Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -9. …
14 ม.ค. 2562

Tactical Move
เดินเกมกลยุทธ์บ่าย
SET Index ปรับลดลง -9.18 จุด (-0.57%) ปิดภาคเช้าที่ 1,587.86 จุด ด้วยมูลค่าการซื้อขาย 21,192.96 ล้านบาท
Most Positive Impact: BDMS (+1.38 จุด), BH (+0.25 จุด), BBL (+0.19 จุด)
Most Negative Impact: PTT (-3.49 จุด), IVL (-2.2 จุด), PTTGC (-0.88 จุด)
แนวโน้มตลาดบ่าย
ตลาดหุ้นเพื่อนบ้านมีการเคลื่อนไหวในทิศทางเดียวกันคือปรับตัวลดลง เช่น ฮ่องกง(-1.41%) อินโดนีเซีย(-0.86%) อินเดีย(-0.58%) จีน(-0.51%) ฟิลิปปินส์(-0.36%) เป็นต้น
ความกังวลระยะสั้นปกคลุมตลาดหุ้นทั่วภูมิภาคจากประเด็นหลักๆ 3 เด็น คือ
1.) การถูก Government shutdown ซึ่งยังยืดเยื้อกินเวลา 23 วัน แต่เชื่อว่ารัฐบาลกับสภาจะสามารถเจรจาแก้ปัญหาได้ แม้ระยะสั้นจะเป็นจิตวิทยาเชิงลบกับการลงทุน
2.) การลงมติต่อร่างข้อตกลง Brexit ซึ่งมีการคาดการณ์กันว่าจะไม่ผ่านมติสภา มองว่าประเด็น Brexit with no deal เป็นไปได้ยาก ผลกระทบต่อไทยจะเป็นเรื่องของค่าเงินบาทเป็นหลัก หากผลไม่ได้ออกมาเลวร้ายอย่างที่คิดค่าเงินยูโรและปอนด์จะกดดัน Dollar Index อ่อนค่า หนุนบาทให้แข็งค่า
3.) ล่าสุดการรายงานตัวเลขการส่งออกจีนผิดคาดออกมา -4.4% เทียบกับที่ตลาดคาดการณ์ไว้ที่ +3.0% เป็นความกังวลต่อการเติบโตเศรษฐกิจในประเทศของจีน แต่เชื่อว่าจะเป็นตัวเร่งให้รัฐบาลมีการออกมาตรการมากระตุ้นในด้านอื่นๆที่นอกเหนือการลงทุนจากต่างชาติ โดยเฉพาะอย่างยิ่งด้านการบริโภค
SET Index ปรับตัวลงจากปัจจัยลบข้างต้น เชื่อว่าดัชนีจะแกว่งตัวผันผวนต่อ แต่ยังมีโอกาสที่จะยืนเหนือ 1,600 จุดได้ในสัปดาห์นี้ หากดัชนีลงมาที่ระดับ 1,585 จุด เป็นจังหวะในการเข้าสะสมเพื่อลุ้นดัชนีขึ้นไปทดสอบ 1,620 จุด
ประเด็นน่าติดตาม วันอังคารติดตามดัชนีราคาผู้ผลิต(PPI) ของสหรัฐ ประจำเดือน ธ.ค. โดยตลาดคาดการณ์ที่ 2.5% YoY ต่อมาวันพุธติดตามตัวเลขสต็อคน้ำมันดิบของสหรัฐประจำสัปดาห์ โดยตลาดคาดว่าน่าจะลดลง 2.8 ล้านบาร์เรล
หุ้นแนะนำ AOT CPALL TISCO